
ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 60 

Τροποποίηση διατάξεων του Π.δ. 124/2003 «Κα¬ 
νονισμός πρόσληψης προσωπικού με σχέση ερ¬ 
γασίας ιδιωτικού δικαίου, στο Πυροσβεστικό 
Σώμα, ως πυροσβεστών εποχικής απασχόλησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α.Του άρθρου 6 του Ν. 3103/2003 «Έκδοση διαβατη¬ 
ρίων από την Ελληνική Αστυνομία και άλλες διατάξεις» 
(Α' 23), όπως έχει τροποποιηθεί με την παρ. 3 του άρθρου 
δεύτερου του Ν. 3547/2007 «Κύρωση της Συμφωνίας 
μεταξύ της Κυβέρνησηςτης Ελληνικής Δημοκρατίας και 
του Συμβουλίου Υπουργών της Βοσνίας - Ερζεγοβίνης 
για την επανεισδοχή ατόμων που διαμένουν παράνο¬ 
μα στο έδαφος των κρατών τους και του Πρωτοκόλλου 
Εφαρμογής αυτής» (Α' 67). 

β.Του άρθρου 20 περ. ιβ' του Ν. 4270/2014 «Αρχές Δη¬ 
μοσιονομικής Διαχείρισης και Εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (Α' 143). 

γ.Του άρθρου 6 του Π. δ/τος 164/2004 «Ρυθμίσεις για 
τους εργαζόμενους με συμβάσεις ορισμένου χρόνου στο 
δημόσιο τομέα» (Α' 134). 

δ. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.δ. 63/2005 (Α' 98). 

ε.Του Π.δ 113/2010 «Ανάληψη υποχρεώσεων από τους 
διατάκτες». (Α' 194). 

στ.Του Π.δ/τος 101/2012 «Υπαγωγήτου Πυροσβεστι¬ 
κού Σώματος στη Γενική Γραμματεία Πολιτικής Προστα¬ 
σίας του Υπουργείου Δημόσιας Τάξης και Προστασίας 
του Πολίτη και τροποποίηση του Π.δ. 215/2007» (Α' 167). 

ζ.Του άρθρου 1 του Π.δ. 24/2015 «Σύσταση και μετο- 
νομασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (Α' 20). 

η. Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 


θ. Της υπ' αριθ. Υ5/27-01-2015 Απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 204). 

ι.Της υπ' αριθ. Υ6/25-9-2015 Απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Εσωτερικών και Διοικητικής Ανασυγκρότησης Νικό¬ 
λαο Τόσκα» (Β' 2109). 

ια. Της υπ’ αριθ. Υ21/6-10-2015 Απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη» (Β' 2144). 

ιβ. Της υπ' αριθ. Υ29/8-10-2015 Απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

2. Την υπ' αριθ. 25785 Φ. 514.2/22-4-2016 βεβαίωση 
δέσμευσης πίστωσης. 

3. Την υπ' αριθ. 8000/1/2016/45-α722-4-2016 εισή¬ 
γηση της Διεύθυνσης Δημοσιονομικής Διαχείρισης της 
Γενικής Διεύθυνσης Οικονομικών και Επιτελικού Σχεδια- 
σμού του Υπουργείου Εσωτερικών και Διοικητικής Ανα¬ 
συγκρότησης σχετικά με τις δημοσιονομικές επιπτώσεις 
του παρόντος Διατάγματος. 

4. Το γεγονός ότι από τις διατάξεις του διατάγματος αυ¬ 
τού θαπροκληθεί δαπάνη σε βάρος του Κρατικού Προ¬ 
ϋπολογισμού ύψους 10.217.000 € περίπου κατ’ ανώτατο 
όριο για το τρέχον οικονομικό έτος και δαπάνη ομοίου 
ύψους κατ’ ανώτατο όριο για το έτος 2017. Για τα έτη 
2016 και 2017 θα επιβαρυνθεί ο προϋπολογισμός του 
Υπουργείου Εσωτερικών και Διοικητικής Ανασυγκρότη¬ 
σης (Ειδικός Φορέας 07-420) και συγκεκριμένα οι κάτωθι 
ΚΑΕ: 0342, 0352, 0511,0512 και 0716. 

5. Την υπ' αριθ. 117/2016 γνωμοδότηση του Συμβουλί¬ 
ου της Επικράτειας, μετά από πρόταση των Αναπληρω¬ 
τών Υπουργών Εσωτερικών και Διοικητικής Ανασυγκρό¬ 
τησης και του Αναπληρωτή Υπουργού Οικονομικών, 
αποφασίζουμε: 

Άρθρο 1 

Η παρ. 7 του άρθρου 3 του Π.δ 124/2003, όπως αντι- 
καταστάθηκε με το άρθρο 1 του Π.δ 118/2005 (Α' 175), 
με την παρ. 3 του άρθρου 1 του Π.δ 121/2007 (Α' 155) 
και με την παρ. 2 του αρθ. 1 του Π.δ 109/2013, (ΑΊ44), 
αντικαθίσταται ως εξής: 

«Οι πυροσβέστες εποχικής απασχόλησης με σχέση 
εργασίας ιδιωτικού δικαίου ορισμένου χρόνου οι οποίοι 

εξακολουθούν να συμπεριλαμβάνονται στους σχετικούς 
πίνακες επιτυχόντων όπως έχουν διαμορφωθεί από το 
έτος 2003, (έτος αρχικής πρόσληψης) έως και σήμερα, 
προσλαμβάνονται εκ νέου στην Υπηρεσία αρχικής πρό¬ 
σληψης με την ίδια ειδικότητα για το έτος 2016 με δυνατό¬ 
τητα επαναπρόσληψήςτους και για το έτος 2017 εφόσον 
επιθυμούν και διαθέτουν κατά το χρόνο πρόσληψής τους 
την προβλεπόμενη από το άρθρο 1 παρ. 2γ του παρόντος 
υγεία και ειδικές υπηρεσιακές ανάγκες το επιβάλλουν. Οι 
ανάγκες αυτές πιστοποιούνται για κάθε ένα από τα πα¬ 
ραπάνω έτη με πράξη του Αρχηγού του Πυροσβεστικού 
Σώματος η οποία εκδίδεται μέχρι την 31η Ιανουάριου, 
χωρίς να λαμβάνεται υπόψη για την περίπτωση αυτή το 
ανώτερο ανά κατηγορία όριο ηλικίας όπως αυτό καθορί¬ 
ζεται στην παρ. 2 του άρθρου 1 του παρόντος. Οι ως άνω 
προσλαμβανόμενοι εφόσον προσκομίσουν κατ’ έτος τα 
προβλεπόμενα από το άρθρο 2 παρ. 2 του παρόντος έγ¬ 
γραφα, απαλλάσσονται από τις διαδικασίες πιστοποίησης 
της καλής κατάστασης της υγείας τους και τις αθλητικές 
εξετάσεις που προβλέπονται από το άρθρο 3 παρ. 5 του 
παρόντος. Κατ' εξαίρεση οι προσλαμβανόμενοι υποβάλλο¬ 
νται κάθε φορά και σε αθλητικές δοκιμασίες, όταν γίνεται 
ειδική προς τούτο μνεία στην έκθεση αξιολόγησής τους». 


Άρθρο 2 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Μάίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Αναπληρωτές Υπουργοί 

Εσωτερικών και Διοικητικής Εσωτερικών και Διοικητικής 
Ανασυγκρότησης Ανασυγκρότησης 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΝΙΚΟΛΑΟΣ ΤΟΣΚΑΣ 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

